میانمار میں مسلمانوں کی پھر سے نسل کشی

میانمار کی فوج اور سیکورٹی اداروں نے، تازہ ترین جارحیت کے دوران ساڑھے تین سو سے زائد مسلمانوں کو قتل کردیا ہے۔

خبر کا کوڈ: ۴۲۹۷۴۹

تاریخ: ۰۱ آذر ۲۰۱۷ - ۱۹:۳۶

رسا نیوز ایجنسی کی رپورٹ کے مطابقمیڈیا رپورٹوں میں بتایا گیا ہے کہ مسلم آبادی والے صوبے راخین میں میانمار کی فوج  اور سیکورٹی اہلکاروں کی تازہ کاروائیوں میں کم سے کم تین سو ستر مسلمان مارے جا چکے ہیں۔

فوج  کے حملوں سے جان بچا کر تقریبا اڑتیس ہزار روہنگیا مسلمان سرحد عبور کرکے بنگلہ دیش میں داخل ہوگئے ہیں۔

میانمار کی فوج نے دس روز قبل ملک کے مسلم آبادی والے صوبے راخین میں مسلمانوں کی سرکوبی کا نیا سلسلہ شروع کیا ہے۔

میانمار کے مسلمانوں کو سن دوہزار بارہ سے فوج اور انتہا پسند بدھسٹوں کے منظم حملوں کا سامنا ہے جن کے بعد بڑی تعداد میں لوگ اپنا گھربار چھوڑ کر محفوظ مقامات کی جانب کوچ کرنے پر مجبور ہوگئے ہیں۔/۹۸۹/ف۹۴۰/